Det året det var så bratt (sang)

Denne artikkelen omhandler sangen av Øystein Sunde. For Sundes album med samme navn, se Det året det var så bratt.
«Det året det var så bratt» er en norsk sang som ble skrevet av Øystein Sunde og utgitt september 1971 på Sundes musikkalbum Det året det var så bratt.

Teksten består av absurde setninger og hadde sin inspirasjon fra sjargongen på Lambertseter der Sunde vokste opp i 1960-årene. Sjargongen var en parodi på hvordan Sundes foreldregenerasjon snakket. Da Sunde skulle legge på sang, hadde han på forhånd ikke helt renskrevet siste vers. Derfor ble det til at han improviserte siste del av sangen mens den tonet ut.

Musikere og instrumenter 

Øystein Sunde: vokal, akustisk gitar, elektrisk gitar
Wiggo Elisenberg: klarinett
Svein Haugen: bass
Espen Rud: perkusjon

NRK-opptak 

Flimra – (sendt 7. mai 1971) hvor den var med i «400 meter medley» fremført av Christiania Fusel & Blaagress. Musikerne var:  Sunde (vokal/akustisk gitar), Fredrik Wibe (kontrabass), Anne Elisenberg (banjo), Gerd Gudding (fele) og Wiggo Elisenberg (klarinett).<ref>[https://tv.nrk.no/serie/flimra/fbua07000971/07-05-1971#t=28m48s NRK TV – Flimra fra 7. mai 1971]</ref>Sundes verbale innstikk på TV-opptaket Dette klippet ble også vist i programmet Øystein Sunde – med god avstand til bilen bak (sendt 26. desember 2010), ispedd sporadiske kommentarer fra Sunde.Øystein Sunde: Meget i Sløyd – (sendt 5. januar 2013). Opptaket ble gjort i NRK studio 2 den 9. mai 2012.VG – 5. januar 2013 side 58 Sunde fremførte kun første vers med komp fra sin gitar.

 «Det året det var så bratt» på samlealbum Øystein Sundes beste (1977)Øystein Sunde i boks (1985)Øystein Sundes 40 beste (1991)Sundes verden (2006)Sundes verden – 52 av de aller beste (2006)
 «Det året det var så bratt» i notebøker Viser uten slips (1972)Kjekt å ha–1 (1990)Du må'kke komme her og komme her i (1997)

 Annet 

I september 1973 ble sangen gitt ut i Sverige med svensk tekst og tittel på albumet Sunderfundigheter. Kompet er det samme som på den norske versjonen, mens den svenske tittelen er «Det året det luta mot». Den svenske teksten ble skrevet av den svenske sportskommentatoren Åke Strömmer.Sunderfundigheter – informasjon på omslaget.
En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill''). Sunde har omgjort teksten på sporadiske steder, og han kompes kun av sitt eget gitarspill. Opptaket er fra januar 1982.

Referanser 

Sanger fra 1971
Sanger skrevet av Øystein Sunde